CELEX: 62015TN0164
Language: ro
Date: 2015-03-31 00:00:00
Title: Cauza T-164/15: Acțiune introdusă la 31 martie 2015 – European Dynamics Luxembourg și Evropaïki Dynamiki/Parlamentul European

13.7.2015   
            
            
               RO
            
            
               Jurnalul Oficial al Uniunii Europene
            
            
               C 228/17
            
         Acțiune introdusă la 31 martie 2015 – European Dynamics Luxembourg și Evropaïki Dynamiki/Parlamentul European
   (Cauza T-164/15)
   (2015/C 228/21)
   Limba de procedură: greaca
   
      Părțile
   
   
      Reclamante: European Dynamics Luxembourg SA și Evropaïki Dynamiki –Proigmena Systimata Tilepikoinonion Pliroforikis kaiTilematikis AE (Luxemburg, Luxemburg) (reprezentanți: I. Ampazis și Sfyri, avocați)
   
      Pârât: Parlamentul European
   
      Concluziile
   
   Reclamanta solicită Tribunalului:
   
               —
            
            
               anularea Deciziei Parlamentului European care a fost comunicată reclamantelor prin scrisoarea nr. D (2015)7680 din 13 februarie 2015 și prin care oferta reclamantelor a fost clasată pe poziția a treia în unul dintre cele opt loturi, mai precis lotul 3, în cadrul procedurii deschise de cerere de ofertă nr. 2014/S 066-111912 denumită „PE/ITEC ITS14 – External provision of IT services”;
            
         
               —
            
            
               obligarea Parlamentului la repararea prejudiciului suferit de reclamante ca urmare a pierderii șansei de a fi clasată pe prima poziție din lotul 3 al contractului-cadru ITS14, prejudiciu pe care acestea îl evaluează ex aequo și bono la un milion cinci sute de mii de euro (1 5 00  000,00 de euro), plus dobânzile de la pronunțarea hotărârii care va interveni sau oricare altă sumă stabilită de Tribunal; și
            
         
               —
            
            
               obligarea Parlamentului la plata tuturor cheltuielilor efectuate de reclamante.
            
         
      Motivele și principalele argumente
   
   Potrivit reclamantelor, decizia atacată trebuie anulată în temeiul articolului 263 TFUE pentru motivul că Parlamentul a încălcat:
   
               1.
            
            
               obligația de motivare care îi revine, în măsura în care a furnizat o motivare insuficientă în ceea ce privește evaluarea ofertei tehnice prin care reclamantele au participat la cererea de ofertă în litigiu și în măsura în care nu le-a furnizat acestora informații financiare cu privire la ofertele consorțiilor reținute;
            
         
               2.
            
            
               termenii documentelor contractuale (specificațiile cererii de ofertă și directive complementare) stabilite chiar de acesta, în măsura în care a aplicat, cu ocazia evaluării ofertelor financiare ale participanților, o metodă de calcul diferită de cea prevăzută în documentele menționate anterior; și
            
         
               3.
            
            
               termenii documentelor contractuale și dreptul Uniunii Europene, în măsura în care a evitat să identifice și să examineze problema ofertelor anormal de scăzute.